cyanic-selkie/wikianc huggingface dataset:
สมเด็จพระเจ้ากรุงธนบุรี
สงครามกับลาว
พระวอ เสนาบดีแห่งเมืองเวียงจันทน์ ก่อกบฏเมื่อ พ.ศ. 2321 แต่สู้พระเจ้ากรุงศรีสัตนาคนหุตไม่ได้ ก็พาสมัครพรรคพวกหนีมาอยู่ที่ตำบลดอนมดแดง (ปัจจุบันอยู่ในเขตจังหวัดอุบลราชธานี) และขอขึ้นต่อไทย ต่อมาพระเจ้ากรุงศรีสัตนาคนหุตยกทัพมาตีตำบลดอนมดแดงและสังหารพระวอ สมเด็จพระเจ้าตากสินมหาราชทรงขัดเคืองมาก จึงทรงพระกรุณาโปรดเกล้าฯ ให้สมเด็จเจ้าพระยามหากษัตริย์ศึกเป็นแม่ทัพ พร้อมด้วยเจ้าพระยาสุรสีห์ยกทัพไปตีเวียงจันทน์กองทัพไทยได้แสดงความสามารถตีเมืองเวียงจันทน์ได้ และหัวเมืองลาวทั้งหลายได้พากันมาขึ้นต่อไทย ในการนี้ สมเด็จเจ้าพระยามหากษัตริย์ศึกได้อัญเชิญพระแก้วมรกตและพระบางลงมายังกรุงธนบุรีด้วย การศึกสงครามดังกล่าวนี้ส่งผลให้ราชอาณาจักรไทยเป็นเอกราชและมีความมั่นคงสืบต่อมาจนถึงปัจจุบัน ดังนั้น อาณาเขตของประเทศไทยในสมัยกรุงธนบุรี มีดังนี้ ทิศเหนือตลอดอาณาจักรล้านนาเดิม ทิศใต้ได้ดินแดนตรังกานูและไทรบุรี ทิศตะวันออกได้ดินแดนกัมพูชาจรดอาณาเขตญวนใต้ ทิศตะวันออกเฉียงเหนือตลอดเวียงจันทน์ หัวเมืองพาน และหลวงพระบาง หัวพันห้าทั้งหก ทิศตะวันออกเฉียงใต้ตลอดเมืองพุทไธมาศ จรดมะริดและตะนาวศรี ทิศตะวันตกจรดดินแดนเมาะตะมะ ได้เมืองมะริดและตะนาวศรี ออกมหาสมุทรอินเดีย
ด้านการปกครอง
หลังจากที่กรุงศรีอยุธยาแตก กฎหมายบ้านเมืองกระจัดกระจายสูญหายไปมาก จึงทรงพระกรุณาโปรดเกล้าฯ ให้ทำการสืบเสาะ ค้นหามารวบรวมไว้ได้ประมาณ 1 ใน 10 และโปรดฯ ให้ชำระกฎหมายเหล่านั้น ฉบับใดยังเหมาะแก่กาลสมัยก็โปรดฯ ให้คงไว้ ฉบับใดไม่เหมาะก็โปรดให้แก้ไขเพิ่มเติมก็มี ยกเลิกไปก็มี ตราขึ้นใหม่ก็มี และเป็นการแก้ไขเพื่อราษฎรได้รับผลประโยชน์มากขึ้น เช่น โปรดฯ ให้แก้ไขกฎหมายว่าด้วยการพนันให้อำนาจการตัดสินลงโทษขึ้นแก่ศาลแทนนายตราสิทธิ์ขาด และยังห้ามนายตรานายบ่อนออกเงินทดลองให้ผู้เล่น เกาะกุมผูกมัดจำจองเร่งรัดผู้เล่น กฎหมายพิกัดภาษีอากรก็เกือบไม่มี เพราะผลประโยชน์แผ่นดินได้จากการค้าสำเภามากพอแล้ว กฎหมายว่าด้วยการจุกช่องล้อมวงก็ยังไม่ตราขึ้น เปิดโอกาสให้ราษฎรได้เฝ้าแหนตามรายทาง โดยไม่มีพนักงานตำรวจแม่นปืนคอยยิงราษฎร ซึ่งแม้แต่ชาวต่างประเทศก็ยังชื่นชมในพระราชอัธยาศัยนี้ เช่น มองเซนเยอร์ เลอบอง ได้บรรยายไว้ในจดหมายถึงผู้อำนวยการคณะต่างประเทศว่า
สมเด็จพระเจ้ากรุงธนบุรีทรงปกครองบ้านเมืองคล้ายคลึงกับพระราโชบายของพ่อขุนรามคำแหงมหาราช คือ แบบพ่อปกครองลูก ไม่ถือพระองค์ มักปรากฏพระวรกายให้พสกนิกรเห็น และมักถามสารทุกข์สุขดิบของพนกนิกรทั่วไป ทรงหาวิธีให้ไพร่บ้านพลเมืองได้ทำมาหากินโดยปกติสุข ใครดีก็ยกย่องสรรเสริญ ผู้ใดทำไม่พอพระทัย ก็ดุด่าว่ากล่าวดังพ่อสอนลูก อาจารย์สอนศิษย์ ซึ่งสมกับโคลงยอพระเกียรติของนายสวนมหาดเล็กที่ว่า
กฎหมายที่ใช้ในสมัยกรุงธนบุรีนั้นเป็นกฎหมายที่ใช้มาตั้งแต่ครั้งกรุงศรีอยุธยา โดยสมเด็จพระเจ้ากรุงธนบุรีทรงให้กรมวังหรือกระทรวงวังเป็นผู้รับผิดชอบการพิจารณาว่าคดีใดควรขึ้นศาลใด แล้วส่งคดีไปยังศาลกรมนั้น ๆ โดยได้แบ่งงานศาลออกเป็น 2 ส่วนใหญ่ ๆ คือ ฝ่ายรับฟ้อง มีหน้าที่ในการเขียนคำฟ้องและพิจารณารูปคดีว่าควรจะฟ้องหรือไม่ ก่อนจะส่งขึ้นศาลเพื่อพิจารณาเรื่องปรับไหมและลงโทษผู้กระทำผิด และฝ่ายตรวจสำนวนและพิพากษา เดิมเป็นหน้าที่ของพราหมณ์ผู้เชี่ยวชาญกฎหมายแขนงต่าง ๆ จำนวน 12 คน โดยเรียกว่า "ลูกขุน ณ ศาลหลวง" ต่อมาได้มีคนไทยที่เชี่ยวชาญกฎหมายเข้ามาทำหน้าที่นี้ด้วย คณะลูกขุน ณ ศาลหลวงนี้ไม่มีอำนาจในการปรับหรือลงโทษ
อย่างไรก็ตาม ในรัชกาลของสมเด็จพระเจ้าตากสิน พระองค์จะทรงใช้ศาลทหารเป็นส่วนใหญ่ โดยในการตัดสินคดีทุกครั้ง แม้พระองค์จะตัดสินให้ลงโทษสูงสุดแล้ว แต่ก็จะมีรับสั่งให้ทยอยการลงโทษจากขั้นต่ำสุดก่อน ซึ่งหลายครั้งจะปรากฏว่านักโทษที่มีความผิดร้ายแรงก็มักจะได้รับการพระราชทานอภัยโทษหนัก โดยให้ไปกระทำการอย่างอื่นเป็นการไถ่โทษแทน
พระองค์ออกพระราชกำหนดสักเลก พ.ศ. 2316 เพื่อสะดวกในการควบคุมกำลังคน การขยายอำนาจเข้าไปในดินแดนที่เคยเป็นประเทศราชของไทยในลาวและเขมรเพื่อทำให้ประเทศเข้มแข็งมั่นคง และการเตรียมการให้กรมขุนอินทรพิทักษ์ไปปกครองเขมรในฐานะเมืองประเทศราช แต่ได้เกิดจลาจลในกรุงธนบุรีเสียก่อนจึงไม่สำเร็จ ส่วนหัวเมืองใหญ่ ๆ ที่เป็นทางผ่านของทัพพม่าก็โปรดให้แม่ทัพนายกองที่มีความสามารถไปปกครอง เช่น เจ้าพระยาสุรสีห์ไปครองเมืองพิษณุโลก เจ้าพระยาพิชัยราชาไปครองเมืองสวรรคโลก
ด้านเศรษฐกิจ
สงครามคราวเสียกรุงศรีอยุธยาครั้งที่สองมีผลกระทบให้เกิดทุพภิกขภัยครั้งร้ายแรงที่สุดในประวัติศาสตร์ไทย นอกจากนี้เศรษฐกิจยังเสียหายอย่างร้ายแรงอันเนื่องมาจากการปล้นสะดม และเมืองท่าที่สำคัญตกเป็นของพม่าอย่างเด็ดขาดถึงสองเมือง ได้แก่ มะริดและตะนาวศรี และยังเสียปืนใหญ่และปืนคาบศิลารวมหลายหมื่นกระบอกด้วย
เพื่อหาทรัพย์มาใช้จ่าย สมเด็จพระเจ้ากรุงธนบุรีทรงยกเลิกประเพณีงดเก็บส่วยอากร 3 ปีเมื่อเข้ารัชกาลใหม่ อันเป็นประเพณีซึ่งมีมาตั้งแต่สมัยสมเด็จพระนารายณ์มหาราช ทรงแจกจ่ายข้าวของเงินทองอันได้มาสี่ครั้ง ได้แก่ เมื่อครั้งตีค่ายชาวบ้านกง ครั้งตีเมืองจันทบุรี ครั้งปล้นเรือสำเภาพ่อค้าจีนที่ตราด และครั้งตีเมืองนครศรีธรรมราช สามารถช่วยราษฎรได้หลายหมื่นคน บรรดาข้าราชการทหารพลเรือนได้รับแจกข้าวสารหนึ่งถังกิน 20 วัน และโปรดเกล้าฯ ให้ซื้อข้าวสารบรรทุกมาขายจากพุทไธมาศ ถังละ 3–5 บาท เมื่อราษฎรทั้งหลายทราบก็ได้อพยพจากบรรดาหัวเมืองต่าง ๆ เข้ามายังกรุงธนบุรีเป็นจำนวนมาก ต่อมาทรงให้ข้าราชการทั้งหลายทำนาปรังทุกแห่งทุกตำบล ราคาข้าวเริ่มปรับตัวลดลงเมื่อ พ.ศ. 2311 ต่อมาราคาข้าวได้ปรับสูงขึ้นอีกครั้งเมื่อปลาย พ.ศ. 2312 เนื่องจากมีหนูระบาด เมื่อหนูหายไปแล้ว ราคาข้าวก็กลับลดลงอีก
พระองค์ทรงวางแผนเพิ่มพื้นที่ปลูกข้าวในกรุงธนบุรีเมื่อ พ.ศ. 2314 โดยทรงให้ปรับพื้นที่สวนป่านอกกำแพงพระนครให้เสมอกันไว้ทำนา ครั้นบ้านเมืองสงบก็ทรงให้แม่ทัพคุมกองทัพมาทำนา ซึ่งทำให้กรุงธนบุรีกลายสภาพเป็นแหล่งทำนาแห่งใหม่ และได้ชื่อว่าเป็นแหล่งปลูกข้าวที่ดีที่สุดของประเทศไทย พระองค์ยังทรงทำนุบำรุงการค้าขายทางเรืออย่างเต็มที่ ทรงแต่งสำเภาหลวงออกไปหลายสาย ทางตะวันออกถึงจีน ทางตะวันตกถึงอนุทวีปอินเดีย สมเด็จพระเจ้ากรุงธนบุรียังทรงส่งเสริมการนำสินค้าพื้นเมืองไปขาย ทั้งทรงพยายามผูกไมตรีกับจีนเพื่อประโยชน์ทั้งในด้านความมั่นคงของชาติและประโยชน์ในด้านการค้า
สมเด็จพระเจ้ากรุงธนบุรีทรงกระตุ้นให้ชาวจีนเข้ามาตั้งรกร้างในธนบุรี โดยเฉพาะอย่างยิ่งจากเมืองแต้จิ๋ว ซึ่งบางส่วนมีจุดประสงค์เพื่อฟื้นฟูเศรษฐกิจที่ซบเซา ทรงพยายามเจริญสัมพันธไมตรีกับจีน พ.ศ. 2313 ขณะที่จีนกำลังทำสงครามกับพม่าที่ยูนนาน ชาวพม่าหนีเข้ามาพึ่งสยามทางภาคเหนือของไทย ถึงแม้ว่าในเวลานั้นราชสำนักชิงยังไม่ได้รับรองรัฐบาลสมเด็จพระเจ้ากรุงธนบุรี แต่ก็ได้ติดต่อสยามให้จับกุมข้าศึกเหล่านั้นส่งไปให้จีนด้วย พอดีกับที่ทรงกรีฑาทัพไปตีเมืองเชียงใหม่ จึงได้จับเชลยชายหญิงส่งไปถวายจักรพรรดิเฉียนหลง 12 คน เมื่อวันที่ 24 พฤศจิกายน พ.ศ. 2314 จักรพรรดิเฉียนมีรับสั่งให้เปลี่ยนนโยบายต่อสมเด็จพระเจ้ากรุงธนบุรี ต่อมาสมเด็จพระเจ้ากรุงธนบุรีทรงส่งคนจีน หยุนหนานที่หลบหนีไปต่างประเทศทางทะเลและเชลยศึกพม่าไปให้จีนเป็นระยะๆ ตั้งแต่ พ.ศ. 2315 เป็นต้นมา ราชสำนักชิงได้รับรองสถานภาพพระมหากษัตริย์อย่างเป็นทางการเมื่อเดือนสิงหาคม พ.ศ. 2315
รัฐบาลจีนโดยราชสำนักชิงแสดงมิตรไมตรีต่อรัฐบาลสมเด็จพระเจ้ากรุงธนบุรีด้วยการอนุญาตเป็นกรณีพิเศษให้ขายยุทธปัจจัยได้ ซึ่งกฎหมายของราชสำนักชิงห้ามไม่ให้ค้าขายสินค้าเหล่านี้ การซื้อขายดังกล่าวเกิดขึ้น 2 ครั้ง ครั้งที่ 1 ทรงส่งเฉินว่านเซิ่ง พ่อค้าชาวจีนไปซื้อกำมะถันจำนวน 50 หาบและกระทะเหล็กจำนวน 500 ใบ เมื่อ พ.ศ. 2318 และครั้งที่ 2 ทรงส่งโม่กว่างอี้ พ่อค้าชาวจีนอีกคนหนึ่งไปซื้อกำมะถันอีก 100 หาบ เมื่อ พ.ศ. 2320 จักรพรรดิเฉียนหลงมีพระราชกระแสรับสั่งต่อข้าหลวงใหญ่มณฑลกวางตุ้งและกวางสีว่า หากรัฐบาลสมเด็จพระเจ้ากรุงธนบุรีจะซื้อดินประสิวหรือสินค้าจำเป็นอื่นๆ เพิ่มเติมก็ให้จัดหาให้ตามพระราชประสงค์ ต่อมาปี พ.ศ. 2324 ทรงแต่งคณะทูตนำเครื่องราชบรรณาการไปถวายแด่จักรพรรดิเฉียนหลงเพื่อสถาปนาความสัมพันธ์ทางการทูตระหว่างไทยกับจีนอย่างเป็นทางการ คณะทูตที่เดินทางไปเมืองปักกิ่งประกอบด้วย พระยาสุนทรอภัย ราชทูต หลวงพิไชยเสน่หา อุปทูต หลวงพจนาพิมล ตรีทูต ขุนพจนาพิจิตร ท่องสื่อ และหมื่นพิพิธวาจา ปันสื่อ พระนามพระเจ้าตากสินในพระราชสาส์นใช้ว่า "สมเด็จพระเจ้ากรุงพระมหานครศรีอยุธยา" และเรียกจักรพรรดิเฉียนหลงว่า "สมเด็จพระเจ้ากรุงต้าฉิ้ง" จักรพรรรดิเฉียนหลงทรงต้อนรับคณะทูตไทยเป็นอย่างดี พระราชทานเลี้ยงโต๊ะที่พระตำหนักซัมเกาสุ่นฉาง
ด้านสังคม ศาสนา และการศึกษา
สมเด็จพระเจ้ากรุงธนบุรีทรงพระกรุณาโปรดเกล้าฯ ให้จัดระเบียบสังฆมณฑลทันทีหลังตั้งกรุง ครั้งที่ยกทัพไปปราบชุมนุมเจ้าพระฝางเมื่อทรงเห็นว่าพระสงฆ์ทางฝ่ายหัวเมืองเหนือมัวหมอง ก็ได้อาราธนาพระราชาคณะจากในกรุงไปสั่งสอน ทำให้พระสงฆ์กลับบริสุทธิ์และเป็นปกติสุขขึ้น นอกจากนี้พระองค์ยังทรงมุ่งมั่นในการสืบเสาะค้นหาต้นฉบับพระไตรปิฎกภาษาบาลีที่ยังเหลืออยู่หลังจากเสียกรุง เพื่อนำมาคัดลอกจำลองไว้สำหรับการสร้างพระไตรปิฎกฉบับหลวงต่อไป ซึ่งจะเห็นได้จากเมื่อคราวที่เสด็จไปปราบชุมนุมเจ้านครศรีธรรมราชเมื่อ พ.ศ. 2312 ได้มีรับสั่งให้ขอยืมคัมภีร์พระไตรปิฎกจากนครศรีธรรมราชบรรทุกเรือเข้ามาคัดลอกในกรุงธนบุรี และในปีถัดมาในคราวที่เสด็จฯ ไปปราบชุมนุมเจ้าพระฝางที่เมืองอุตรดิตถ์ได้โปรดเกล้าฯ ให้นำพระไตรปิฎกลงมาด้วย ต้นฉบับที่ได้จากเมืองนครศรีธรรมราชซึ่งนับเป็นประโยชน์อย่างยิ่งในการสังคายนาพระไตรปิฎกในสมัยต่อมา
สมเด็จพระเจ้ากรุงธนบุรีทรงพระกรุณาโปรดเกล้าฯ ให้ตรากฎหมายว่าด้วยวัตรปฏิบัติในทางธรรมวินัยของพระสงฆ์ พ.ศ. 2316 โดยถือเป็นต้นฉบับกฎหมายพระสงฆ์ฉบับแรกของไทย และทรงนำแนวคิดทางพระพุทธศาสนามาใช้เป็นหลักในการจัดระเบียบสังคมในสมัยนั้นด้วย
สมเด็จพระเจ้ากรุงธนบุรีทรงสละพระราชทรัพย์ส่วนพระองค์ เพื่อบูรณปฏิสังขรณ์วัดวาอารามต่าง ๆ เป็นจำนวนมาก และทรงพระกรุณาโปรดเกล้าฯ ให้ยกฐานะขึ้นเป็นพระอารามหลวง เช่น วัดอินทารามวรวิหาร วัดระฆังโฆสิตารามวรมหาวิหาร วัดหงส์รัตนารามราชวรวิหาร วัดอรุณราชวรารามราชวรมหาวิหาร วัดโมลีโลกยารามราชวรวิหาร วัดราชคฤห์วรวิหาร วัดเสาธงหิน เป็นต้น
สมเด็จพระเจ้ากรุงธนบุรีโปรดเกล้าฯ ให้บำรุงการศึกษาตามวัดต่าง ๆ และยังโปรดเกล้าฯ ให้ตั้งหอหนังสือขึ้นเช่นเดียวกับสมัยอยุธยา ซึ่งคงเทียบได้กับหอพระสมุดในระยะหลัง นอกจากนี้ยังโปรดเกล้าฯให้แสวงหาและรวบรวมตำราต่างๆ ที่กระจัดกระจายไปเมื่อคราวกรุงแตกไว้ที่พระอารามหลวงหรือหามาจำลองไว้เป็นแบบฉบับเพื่อใช้ศึกษาเล่าเรียน
สมเด็จพระเจ้ากรุงธนบุรียังโปรดเกล้าฯ พระราชทานที่ดินให้สร้างโบสถ์วัดซางตาครู้ส
ด้านศิลปกรรม
โปรดเกล้าฯ ให้สร้าง "สมุดภาพไตรภูมิ" ขึ้นเมื่อ พ.ศ. 2319 ซึ่งนับได้ว่าเป็นสมุดภาพไตรภูมิขนาดใหญ่เล่มหนึ่งของไทย เมื่อคลี่ออกจะมีความยาวถึง 34.72 เมตร เขียนด้วยสีลงในสมุดทั้ง 2 ด้าน โดยฝีมือช่างเขียน 4 คน ปัจจุบันได้เก็บรักษาไว้ ณ หอสมุดแห่งชาติ ท่าวาสุกรี กรุงเทพฯ และอีกฉบับเก็บรักษาอยู่ในพิพิธภัณฑ์สถานแห่งชาติกรุงเบอร์ลิน ประเทศเยอรมนี ซึ่งได้ซื้อไปจากประเทศไทยตั้งแต่ปี พ.ศ. 2436
มีพระราชดำริว่าช่างไทยสมัยธนบุรีมีเหลืออยู่น้อยมากจึงทรงพระกรุณาโปรดเกล้าฯ ให้รวบรวมและฟื้นฟูการช่างสิบหมู่ขึ้นใหม่ แต่เนื่องจากมีเวลาจำกัด บ้านเมืองอยู่ในระหว่างสงคราม สิ่งของที่เป็นฝีมือช่างชั้นดีประณีตงดงามในสมัยกรุงธนบุรีจึงหาได้ยาก แต่ที่มีให้เห็นอยู่บ้าง ได้แก่ พระแท่นบรรทมของสมเด็จพระเจ้ากรุงธนบุรี ประดิษฐานอยู่ที่วัดอินทาราม พระแท่นสำหรับทรงเจริญวิปัสสนากัมมัฏฐาน ประดิษฐานอยู่ภายในพระวิหารเล็กหน้าพระปรางค์วัดอรุณราชวราราม ตู้ลายรดน้ำที่มีศักราชแจ้งชัดว่าสร้างในสมัยกรุงธนบุรี อยู่ในหอพระสมุดวชิรญาณ ภายในหอสมุดแห่งชาติ และท้องพระโรงพระราชวังเดิม ซึ่งเคยเป็นที่ประทับและเสด็จออกว่าราชการ ปัจจุบันอยู่ในการดูแลของกองทัพเรือ
ทรงพระราชนิพนธ์บทละครเรื่องรามเกียรติ์ เมื่อวันอาทิตย์ เดือน 6 ขึ้น 1 ค่ำ ปีฉลู จุลศักราช 1132 ตรงกับปี พ.ศ. 2313 เป็นปีที่ 3 ในรัชกาลของพระองค์ ทรงพระราชนิพนธ์ไว้ 4 เล่มสมุดไทย คือ เล่ม 1 ตอน พระมงกุฎ เล่ม 2 ตอน หนุมานเกี้ยววารินจนท้าวมาลีวราชมา เล่ม 3 ตอน ท้าวมาลีวราชพิพากษา และเล่ม 4 ตอน ทศกรรฐ์ตั้งพิธีทรายกรด พระลักษณ์ต้องหอกกบิลพัสตร์ จนผูกผมทศกรรฐ์กับนางมณโฑ
สวรรคต
ครั้นถึงปี พ.ศ. 2325 ขณะนั้นกรุงธนบุรีมีอายุได้ 15 ปี พระยาสรรค์กับพวกได้ก่อกบฏ สมเด็จเจ้าพระยามหากษัตริย์ศึกซึ่งขณะนั้นไปทำศึกกับเขมรจึงกลับมายังกรุงธนบุรี เห็นว่าความไม่สงบของบ้านเมืองเกิดจากสมเด็จพระเจ้าตากสินมหาราชมีพระสติวิปลาส จึงให้นำไปสำเร็จโทษด้วยการตัดพระเศียร ณ ป้อมวิไชยประสิทธิ์ แล้วฝังพระบรมศพที่วัดบางยี่เรือใต้ (วัดอินทารามวรวิหาร) เมื่อวันที่ 6 เมษายน พ.ศ. 2325 เสด็จสวรรคตขณะมีพระชนมพรรษาได้ 48 พรรษา สิริรวมครองราชย์ได้ 15 ปี และถือเป็นจุดสิ้นสุดของกรุงธนบุรี จากนั้นจึงได้สืบสวนความผิดของผู้ก่อกบฏ แล้วตัดสินให้นำพระยาสรรค์กับพวกไปประหารชีวิตในเวลาต่อมา
อย่างไรก็ตาม นอกเหนือจากแนวคิดดังกล่าวแล้ว ยังมีแนวคิดอื่น เช่น ที่เสนอว่าสมเด็จพระเจ้ากรุงธนบุรีทรงถูกสมเด็จเจ้าพระยามหากษัตริย์ศึกทำรัฐประหาร และแนวคิดที่ว่าพระองค์ทรงสละราชบัลลังก์และลาผนวชไปยังนครศรีธรรมราช เป็นต้น
พระบรมราชานุสรณ์
รัฐบาลไทยประกาศให้วันที่ 28 ธันวาคมของทุกปี ซึ่งตรงกับวันที่พระองค์ทรงปราบดาภิเษกเป็นพระมหากษัตริย์ เป็น "วันสมเด็จพระเจ้าตากสินมหาราช" นอกจากนั้นคณะรัฐมนตรียังมีมติให้ถวายพระราชสมัญญานามว่า "สมเด็จพระเจ้าตากสินมหาราช" นิธิ เอียวศรีวงศ์ ได้บันทึกไว้ว่า พระองค์ทรงเป็นวีรกษัตริย์ของชาติไทยที่ประชาชนรู้จักดีที่สุด และมีศาลเทพารักษ์และพระบรมราชานุสาวรีย์ถวายแด่พระองค์มากกว่าอดีตพระมหากษัตริย์ไทยพระองค์ใด
รัฐบาลจอมพล ป. พิบูลสงคราม พร้อมทั้งเหล่าพสกนิกรชาวไทย ได้พร้อมใจกันสร้างพระราชอนุสาวรีย์ประดิษฐาน ณ วงเวียนใหญ่ ฝั่งธนบุรี ซึ่งศาสตราจารย์ศิลป์ พีระศรี คณบดีประติมากรรม มหาวิทยาลัยศิลปากรขณะนั้น เป็นผู้ออกแบบ ทางราชการได้ประกอบพระราชพิธีเปิดและถวายบังคมพระบรมราชอนุสาวรีย์ครั้งแรกเมื่อวันที่ 17 เมษายน พ.ศ. 2497 และต่อมาวันที่ 28 ธันวาคม พ.ศ. 2497 จึงมีรัฐพิธีเปิดเป็นทางการอีกครั้งหนึ่ง โดยพระบาทสมเด็จพระปรมินทรมหาภูมิพลอดุลยเดชเสด็จพระราชดำเนินทรงวางพวงมาลา ถวายราชสักการะ ต่อมาทางราชการกำหนดให้วันที่ 28 ธันวาคม เป็นวันถวายบังคมพระบรมราชอนุสาวรีย์สมเด็จพระเจ้าตากสินมหาราชเช่นกัน อนุสาวรีย์ดังกล่าวเป็นรูปพระองค์กำพระแสงดาบในพระหัตถ์ขวา วัดความสูงจากตีนม้าทรงถึงยอดพระมาลาได้ประมาณ 9 เมตร ตั้งอยู่บนฐานคอนกรีตเสริมขนาด 8.90 × 1.80 × 3.90 เมตร
สกุล ณ นคร สืบเชื้อสายชายสายตรงจากสมเด็จพระเจ้ากรุงธนบุรี
สุสานบรรจุฉลองพระองค์ของสมเด็จพระเจ้ากรุงธนบุรีและพระบรมวงศานุวงศ์ตั้งอยู่ในอำเภอเฉิงไห่ มณฑลกวางตุ้งในประเทศจีนใน พ.ศ. 2464 เชื่อกันว่าผู้สืบเชื้อสายของสมเด็จพระเจ้ากรุงธนบุรีส่งฉลองพระองค์นี้ให้ไปฝังตามธรรมเนียมจีน ซึ่งสนับสนุนการอ้างว่าที่แห่งนี้เป็นบ้านเกิดของพระบรมราชชนก
ในวัฒนธรรมสมัยนิยม
มีนักแสดงผู้รับบท สมเด็จพระเจ้ากรุงธนบุรี ได้แก่
บีรัม ดียุฟ
บีรัม ดียุฟ (เกิดวันที่ 2 กรกฎาคม ค.ศ. 1984) เป็นนักฟุตบอลชาวโกตดิวัวร์ ปัจจุบันเล่นให้กับสมุทรสาคร ซิตี้ ในไทยลีก 3
สุโขทัย
บีรัม ดียุฟ ย้ายมาร่วมสโมสรฟุตบอลจังหวัดสุโขทัยเมื่อฤดูกาล 2559 ภายหลังจากที่สระบุรี สโมสรเก่าของเขา ถูกยุบทีม เขาลงเล่นไทยลีกให้กับสุโขทัยนัดแรกเมื่อวันที่ 5 มีนาคม พ.ศ. 2559 นัดที่บุกไปแพ้ศรีสะเกษที่สนามศรีนครลำดวน 0-2 โดยลงมาเป็นตัวสำรองในนาทีที่ 40 แทนที่โกศวัต ว่องไวลิขิต ต่อมาวันที่ 3 เมษายน เขายิงประตูแรกของฤดูกาล ในนัดที่สุโขทัยบุกชนะสุพรรณบุรี 3-2 ที่สนามกีฬากลางจังหวัดสุพรรณบุรี จบฤดูกาล 2559 เขายิงให้กับสุโขทัย 15 ประตู แบ่งเป็นในลีก 12 ประตู และเอฟเอคัพ 3 ประตู
ต่อมาในฤดูกาล 2560 เขายิงประตูแรกในลีกเมื่อวันที่ 3 เมษายน นัดที่สุโขทัยบุกแพ้แบงค็อก ยูไนเต็ด 2-4 ที่ทรูสเตเดียม โดยในนัดนั้น เขายิงได้สองประตู สรุปแล้วในฤดูกาล 2560 เขายิงประตูในลีกได้ 8 ประตู และหมดสัญญากับสโมสรในฤดูกาลนั้น
ชัยนาท ฮอร์นบิล
บีรัม ดียุฟ ย้ายเข้าร่วมสโมสรฟุตบอลชัยนาท ฮอร์นบิล เมื่อวันที่ 3 กุมภาพันธ์ พ.ศ. 2561 เขาลงเล่นนัดแรกให้กับชัยนาทเมื่อวันที่ 10 กุมภาพันธ์ ในนัดที่เปิดเขาพลองสเตเดียมเสมอสุพรรณบุรี 0-0 โดยเขาลงมาเป็นตัวสำรองในนาทีที่ 59 แทนที่บารมี ล้มวัฒนะ ต่อมาวันที่ 9 มีนาคม เขายิงประตูแรกกับชัยนาท นัดที่เปิดบ้านแพ้โปลิศ เทโร 2-4 ต่อมาในวันที่ 18 มีนาคม พ.ศ. 2561 เขายิงหนึ่งประตูในนัดที่ชัยนาทบุกไปเสมอแอร์ฟอร์ซ เซ็นทรัล ที่สนามธูปะเตมีย์ 2-2 และในวันที่ 28 มีนาคม บีรัมทำสองประตูในนัดที่บุกไปชนะเชียงราย ยูไนเต็ด ที่สิงห์สเตเดียม 2-1
พ.ศ. 53
พุทธศักราช 53 ใกล้เคียงกับ ก่อน ค.ศ. 491
ขุนด่านเจ้าพ่อเสือ บางหว้า
ขุนด่านเจ้าพ่อเสือ บางหว้า หรือที่นิยมเรียกว่า ศาลเจ้าพ่อเสือ บางหว้า หรือ ศาลเจ้าพ่อเสือ ภาษีเจริญ เป็นศาลเจ้าจีนตั้งอยู่ริมถนนเพชรเกษม แขวงบางหว้า เขตภาษีเจริญ
ศาลเจ้าพ่อเสือ บางหว้า แห่งนี้ก่อสร้างขึ้นในยุคที่มีจอมพลสฤษดิ์ ธนะรัชต์ เป็นนายกรัฐมนตรี ซึ่งเป็นยุคที่มีการตัดถนนและเส้นทางคมนาคมต่าง ๆ มากมาย เดิมที ศาลแห่งนี้เป็นเพียงศาลเพียงตาเล็ก ๆ ริมถนน ต่อมาได้มีการขยายถนนให้ใหญ่ขึ้น ศาลเพียงตาจึงถูกดินที่ขุดขึ้นมาฝังกลบจนมิด ต่อมาได้มีผู้ที่อาศัยอยู่บริเวณนั้น คือนายประเสริฐ ธรรมมา อดีตผู้ก่อตั้งศาลฝันเห็นมีนักรบโบราณ บอกให้นำศาลที่ฝังดินนั้นขึ้นมา เมื่อตื่นขึ้นจึงได้ขุดศาลขึ้นมาและบูรณะจนกลายมาเป็นศาลเจ้าเช่นในปัจจุบัน
ในอดีตเป็นที่เล่าลือกันว่า มีผู้พบเห็นเสือโคร่งตัวใหญ่วนเวียนอยู่บริเวณนั้น จึงเป็นที่มาของศาล ส่วนองค์ประธานในศาล คือ "ตั่วเหล่าเอี๊ย" หรือ เจ้าพ่อเสือ และเทพเจ้าเสือ เช่นเดียวกับศาลเจ้าพ่อเสือ พระนคร ในเขตพระนคร และเจ้าพ่อขุนด่าน ที่เชื่อว่าคือ นักรบโบราณผู้นั้น เป็นเจ้าเมืองหน้าด่านกรุงธนบุรี หนึ่งในทหารเสือในสมเด็จพระเจ้าตากสินมหาราชยุคธนบุรี
ศาลเจ้าพ่อเสือ บางหว้า ได้รับการบูรณะครั้งใหญ่จากผู้มีจิตศรัทธา ขึ้นชื่ออย่างมากในเรื่องความศักดิ์สิทธิ์ ซึ่งในปัจจุบันด้านข้างของศาล มีลานสำหรับฉายภาพยนตร์แก้บนอย่างถาวร สำหรับผู้ที่มาบนบานต่าง ๆ แล้วได้ตามที่บนบานไว้ มีการฉายทุกวัน วันละ 3 เรื่อง เริ่มตั้งแต่พระอาทิตย์ตกดิน และผู้ที่ขับขี่พาหนะผ่านไปมา มักจะแสดงความเคารพด้วยการยกมือไหว้หรือกดแตรเสียงดัง และในงานเทศกาลต่าง ๆ เช่น ตรุษจีน, สารทจีน ทางกรรมการศาลเจ้าจะมีการอัญเชิญเทวรูปองค์เจ้าพ่อมาให้สักการะบริเวณด้านหน้าศาลอีกด้วย ส่วนงานประจำปีของศาลจะอยู่ในช่วงต้นเดือนมีนาคมของทุกปี
ออกัสตัส พิวจิน
พิวจินเกิดเมื่อวันที่ 1 มีนาคม ค.ศ. 1812 เป็นลูกของออกัสตัส ชาร์ลส์ พิวจิน และ แคทเธอริน เวลบี ออกัสตัส ชาร์ลส์เป็นนักร่างแบบชาวฝรั่งเศสผู้ฝึกให้พิวจินวาดภาพสิ่งก่อสร้างกอธิคสำหรับใช้ประกอบหนังสือของตนเอง ระหว่าง ค.ศ. 1821 จนถึง ค.ศ. 1838 พิวจินก็พิมพ์หนังสือชุดภาพเขียนสถาปัตยกรรม ประเทศอังกฤษหลายชุด สองเล่มแรกชื่อ แบบอย่างของสถาปัตยกรรมกอธิค (Specimens of Gothic Architecture) และอีกสามเล่มชื่อ ตัวอย่างของสถาปัตยกรรมกอธิค (Examples of Gothic Architecture) ที่เป็นตัวอย่างของงานอ้างอิงทางสถาปัตยกรรมกอธิคที่ได้รับการพิมพ์อีกหลายครั้งในอย่างน้อยก็อีกหนึ่งร้อยปีต่อมา
แหล่งข้อมูลอื่น
1812 1852
จังหวัดโมราซัน
โมราซัน (Morazán) เป็นจังหวัดของประเทศเอลซัลวาดอร์ ตั้งอยู่ทางภาคตะวันออกเฉียงเหนือของประเทศ มีพื้นที่ประมาณ 1,447 ตารางกิโลเมตร มีประชากรอาศัยอยู่ประมาณ 250,000 คน
เทอเรนซ์ เต๋า
เทอเรนซ์ เต๋า FAA FRS (เกิด 17 กรกฎาคม 1975 ในเมืองแอดิเลด ประเทศออสเตรเลีย) เป็นนักคณิตศาสตร์ชาวจีน-ออสเตรเลียน-อเมริกันที่มีผลงานทางคณิตศาสตร์หลายแขนง ปัจจุบันเขากำลังให้ความสำคัญกับการวิเคราะห์ฮาร์มอนิก, สมการเชิงอนุพันธ์, คณิตศาสตร์เชิงการจัดพีชคณิต, คณิตศาสตร์เชิงการจัดเลขคณิต, คณิตศาสตร์เชิงการจัดเรขาคณิต, compressed sensing และ ทฤษฎีจำนวนวิเคราะห์ในปี 2015 เขาได้รับต่ำแหน่งประธานสาขาศาสตราภิชานคณิตศาสตร์ที่ มหาวิทยาลัยของแคลิฟอร์เนียลอสแอนเจลิส เต๋ายังเป็นผู้ร่วมรับเหรียญฟิลด์สในปี 2006 และรางวัล Breakthrough Prize in Mathematics ในปี 2014
ครอบครัว
บิดาของเทอเรนซ์ เต๋าตือ บิลลี่ เต๋า เป็นกุมารแพทย์ เกิดในเซี่ยงไฮ้ และได้ MBBS ที่ มหาวิทยาลัยฮ่องกง ในปี 1969 มารดาของเต๋า เกรซ  เป็นชาวฮ่องกง เกรซได้เกียรตินิยมอันดับหนึ่งด้านฟิสิกส์และคณิตศาสตร์ที่มหาวิทยาลัยฮ่องกงเช่นกัน เธอเป็นครูสอนคณิตศาสตร์ในโรงเรียนมัธยมในฮ่องกง ทั้งสองพบกันที่มหาวิทยาลัยในขณะที่พวกเขากำลังศึกษาอยู่ พ่อแม่ของเทอเรนซ์อพยพจากฮ่องกงสู่ออสเตรเลีย
เต๋ามีพี่น้องชายสองคนอาศัยอยู่ในออสเตรเลีย ทั้งสองเป็นตัวแทนออสเตรเลียในการแข่งขันคณิตศาสตร์โอลิมปิกระหว่างประเทศ
ลอร่า ภรรยาของเขาที่เป็นวิศวกรของนาซาในห้องปฏิบัติการจรวดขับดัน และลูกชายและลูกสาวของพวกเขาอาศัยอยู่ในลอสแอนเจลิส รัฐแคลิฟอร์เนีย
งานวิจัยและรางวัล
ผลงานทางคณิตศาสตร์ที่เป็นที่รู้จักอย่างโด่งดังของเทอเรนซ์ เต๋า คือ ทฤษฎีบทกรีน-เต๋า โดยพิสูจน์ร่วมกับเบน กรีนจากมหาวิทยาลัยออกซฟอร์ด ทฤษฎีบทดังกล่าวพิสูจน์ว่า ในลำดับของจำนวนเฉพาะ จะมีลำดับย่อยที่เป็นลำดับเลขคณิตที่มีความยาว k เสมอ ไม่ว่า k จะเป็นจำนวนเต็มบวกใด ๆ ทฤษฎีบทดังกล่าวเผยแพร่ในปี ค.ศ. 2004
ในปีค.ศ. 2006 มีรายงานว่าเต๋าได้ทำงานร่วมกับเพื่อนร่วมงานรวมกว่า 30 คน  จนกระทั่งได้ผู้เขียนร่วมถึง 68 คนในเดือนตุลาคม ค.ศ. 2015
พ.ศ. 54
พุทธศักราช 54 ใกล้เคียงกับ ก่อน ค.ศ. 490
ตูปูอาตามาเซเซตูปูโอลา ตูฟูงา เอฟิ
ตูอี อาตูอา ตูปูอา ตามาเซเซ ตูปูโอลา ตูฟูงา เอฟี (Tui Ātua Tupua Tamasese Tupuola Tufuga Efi; พระนามตอนเสด็จพระราชสมภพ โอลาฟ เอฟี ตามาเซเซ (Olaf "Efi" Tamasese); 1 มีนาคม 1938) เป็นหัวหน้าทางการเมืองซามัวและผู้ดำรงตำแหน่งสายตามาอาอายงาสูงสุดของตูปูอา ตามาเซเซ พระองค์ยังดำรงตำแหน่งปาปาแห่งตูอีอาตูอา ('อำนาจอธิปไตย'แห่งอาตูอา)
ตูอี อาตูอาเคยดำรงตำแหน่งนายกรัฐมนตรีซามัวคนที่ 3 ใน ค.ศ. 1976 ถึง 1982 และอีกครั้งใน ค.ศ. 1982 ในวันที่ 16 มิถุนายน ค.ศ. 2007 พระองค์ได้รับเลือกเป็นประมุขแห่งรัฐซามัว (โอเลอาโอมามาลูโอเลมาโล) ใน ค.ศ. 2007 ถึง 2017 และดำรงตำแหน่งในรัฐสภาซามัว (มาโอตาโฟโน) ในวันที่ 20 มิถุนายน ค.ศ. 2007
ชีวิตส่วนพระองค์
ตูปูอาเสด็จพระราชสมภพในวันที่ 1 มีนาคม ค.ศ. 1938 ที่โมโตโอตูอา ประเทศซามัว พระองค์เป็นพระราชโอรสแก่ตูปูอา ตามาเซเซ เมอาโอเล (ค.ศ. 1905–1963) กับอีเรเน กุสตาวา โนอูเอ เนลสัน พระองค์ยังเป็นพระราชนัดดาของตูปูอา ตามาเซเซ เลอาโลฟีที่ 3 และลูกพี่ลูกน้องของตูปูอา ตามาเซเซ เลอาโลฟีที่ 4
Linodendron
Linodendron เป็นสกุลของพืชดอกที่อยู่ในวงศ์ Thymelaeaceae.
เฟสติวัลโอเวอร์เชอร์ (ชอสตโกวิช)
เฟสติวัลโอเวอร์เชอร์ ในบันไดเสียง เอไมเนอร์ โอปุสที่ 96 (Festive Overture in A major, Op. 96) ประพันธ์โดย ดมีตรี ชอสตโกวิช ออกแสดงครั้งแรกในปี 1954 ในงานคอนเสิร์ตที่จัดขึ้นที่โรงละครบอลชอย ในกรุงมอสโกเพื่อรำลึกถึงการครบรอบ 37 ปีการปฏิวัติเดือนตุลาคม ซึ่งเกิดขึ้นในปี 1917
วาทยากรวงดุริยางค์โรงละครบอลชอย Vassily Nebolsin พบว่าตัวเองไม่มีงานใหม่ที่เหมาะสมในการเปิดคอนเสิร์ต และติดต่อชอสตโกวิช เมื่อไม่กี่วันก่อน คีตกวีทำงานแต่งโอเวอร์เชอร์ด้วยความเร็วที่ยอดเยี่ยมและเสร็จในเวลา 3 วัน เห็นได้ชัดว่าเขาได้พื้นฐานจากโอเวอร์เชอร์รุสลันกับลุดมิลาของมีคาอิล กลิงคา ในปี 1842 และมีจังหวะที่มีชีวิตชีวาและสไตล์เพลงที่เหมือนกัน ขณะที่สไตล์สะท้อนชอสตโกวิช ชิ้นส่วนทั้งหมดใช้อุปกรณ์คลาสสิกแบบเดิม ๆ ของรูปแบบและความกลมกลืน
Linodendron
สปีชีส์ในสกุล ได้แก่:
เฟสติวัลโอเวอร์เชอร์ (ชอสตโกวิช)
โอเวอร์เชอร์ยังถูกเล่นในพิธีเปิดกีฬาโอลิมปิกฤดูร้อน 1980 ในกรุงมอสโก และงานคอนเสิร์ตรางวัลโนเบลในปี 2009
คลอโร(พิริดีน)โคบาลอกซีม
คลอโร(พิริดีน)โคบาลอกซีม (Chloro(pyridine)cobaloxime) เป็นสารประกอบโคออร์ดิเนชันที่มีส่วนผสมของ CoIII กึ่งกลางด้วยโคออร์ดิเนชันแปดด้าน ได้รับการพิจารณาเป็นสารประกอบรูปแบบของ vitamin B12 ในการศึกษาคุณสมบัติ และกลไกการออกฤทธิ์ของวิตามิน เป็นระดับเชิงซ้อนของ bis(dimethylglyoximato)cobalt(III) ที่มีลิแกนด์แตกต่างตามแนวแกน ที่เรียกว่า โคบาลอกซีม
อเมริกาส์เน็กซต์ท็อปโมเดล ฤดูกาลที่ 13
อเมริกาส์เน็กซต์ท็อปโมเดล ฤดูกาลที่ 13 (America's Next Top Model, Cycle 13) เป็นฤดูกาลที่ 13 ของอเมริกาส์เน็กซต์ท็อปโมเดล ออกอากาศครั้งแรกที่สหรัฐอเมริกา ทางช่อง CW ในวันที่ 9 กันยายน พ.ศ. 2552 สำหรับฤดูกาลนี้มีผู้เข้าแข่งขันจำนวนเท่ากับ ฤดูกาลที่ 10 และ 11 โดยมีทั้งสิ้น 14 คน และเป็นครั้งแรกในประวัติศาสตร์สุดยอดนางแบบ หญิงสาวสูง 5 ฟุต 7 นิ้วและเตี้ยกว่านั้น, ความงามอยู่ภายใต้มาตรฐานความสูง เพื่อก้าวสู่ผู้ชนะ 14 สาวต้องพิสูจน์ความงามที่มาในทุกรูปทรง , ขนาดและความสูง สำหรับคำโฆษณาที่ใช้ในฤดูกาลนี้คือ "'The Lineup Is 5"7' And Under. Not The Usual Suspects. BOOK 'EM!" และเพลงที่ใช้สำหรับประกอบตัวอย่างของรายการในฤดูกาลนี้คือเพลง "Good Girls Go Bad" ของ Cobra Starship
ในรอบ 6 คนสุดท้ายของฤดูกาลนี้ ได้ไปแข่งขันต่อที่ ฮาวาย ประเทศอเมริกา และรางวัลของผู้ชนะคือการได้เซ็นสัญญากับโมเดลลิ่ง เอเจนซี่ "Wilhelmina" ได้ถ่ายแบบ 6 หน้าเต็มลงในนิตยสาร เซเว่นทีน และเซ็นสัญญา 100,000 เหรียญ กับเครื่องสำอาง CoverGirl
และผู้ชนะก็คือ นิโคล ฟ็อกซ์ สาววัย 18 จาก โคโลราโด ซึ่งเป็นผู้ชนะที่อายุน้อยที่สุดในรายการ
How Short Can You Go
ออกอากาศ : 9 กันยายน 2552
ครั้งแรกในประวัติศาสตร์สุดยอดนางแบบ, หญิงสาวสูง 5ฟุต 7นิ้ว และเตี้ยกว่านั้น, ความงามอยู่ภายใต้มาตรฐานความสูง เพื่อก้าวสู่ผู้ชนะ อเมริกาส์เน็กซต์ท็อปโมเดล ในรอบคัดเลือก สาวๆ ต้องเปลี่ยนชุดและเดินแบบกับมิสเจ โดยมีมิสเตอร์เจย์ คอยถ่ายรูปโพลารอยด์ของพวกเธอขณะเดินแบบไปด้วย หลังจากนั้นพวกเธอต้องเข้าสัมภาษณ์กับคณะกรรมการ คอร์ทนีย์เป็นคนเดียวที่มาคัดตัวทั้งๆ ที่ขาหัก แอลลิสันบอกมิสเจ ถึงเคล็ดลับในการเดินบนรันเวย์ของเธอ ลูลู่ประกาศตัวว่าเป็นพวกรักร่วมเพศ ซันเดเล่าถึงวัยเด็กอันโหดร้ายของเธอ และผู้เข้าแข่งขันหลายคนต่างไม่พอใจในบุคลิกภาพของแอมเบอร์กับนิโคล
เมื่อสาวๆ ถูกคัดออกจนเหลือ 20 คน พวกเธอก็ต้องไปโพสท์ท่าบนรันเวย์ ซึ่งมิสเตอร์เจย์ ประทับใจในท่าเดินและท่าโพสท์ของคอร์ทนีย์เป็นอย่างมาก และสุดท้ายสาวๆ ก็ถูกคัดเหลือแค่ 14 คน โดยไทร่าได้มาแสดงความยินดีกับพวกเธอที่จะเป็นผู้บุกเบิกวงการแฟชั่น ในฐานะสาวร่างเตี้ยเป็นครั้งแรกในประวัติศาสตร์
The Early Bird Gets A Makeover
มิสเตอร์เจย์ได้มาหาสาวๆ ที่ถนนเมลโรสเอเวนนิว เพื่อแจ้งพวกเธอเรื่องของแอมเบอร์ว่าเธอขอออกจากการแข่งขันด้วยเหตุผลส่วนตัวบางอย่าง และให้ ลิซ่า เข้ามาแข่งแทน จากนั้นเจทั้งสองได้พาสาวๆ ทั้ง 14 คนไปรับการแปลงโฉม ซึ่งสาวๆ ส่วนใหญ่ต่างก็พึงพอใจกับลุคใหม่ของพวกเธอ ยกเว้นลิซ่า ซึ่งรู้สึกว่าเธอไม่ค่อยเปลี่ยนไปจากเดิมเท่าไหร่ และ บีอันก้าที่ไม่พอใจที่คิ้วของเธอถูกย้อมสี
จากนั้นสาวๆ ได้ย้ายเข้ามาสู่บ้านใหม่ใน ลอสแอนเจลิส และได้ถ่ายภาพเป็นครั้งแรก ซึ่งพวกเธอต้องโพสท่าในภาพที่คล้ายกับภาพในสมัยเด็กของพวกเธอโดยที่ต้องให้ออกมาเป็นแฟชั่นด้วย เรย์ต้องพยายามโพสท่าบนส้นสูง 8 นิ้วด้วยความยากลำบาก ซันเดและลิซ่ารู้สึกกังวลกับชุดของพวกเธอ ในขณะที่บีอันก้าไปบอกกับมิสเตอร์เจย์ว่าเธอไม่พอใจกับการแต่งหน้าของเธอ  ในห้องตัดสินครั้งนี้ ทุกคนได้พบกับกรรมการพิเศษเป็นนางแบบชื่อดังอย่าง ชาเนล อิมาน ภาพของเรย์  นิโคล เจนนิเฟอร์  แอชลีย์ และบีอังก้า และสร้างความประทับใจให้กับคณะกรรมการเป็นอย่างมาก ในขณะที่บริททานี่ได้รับคำวิจารณ์ว่าเธอดูเซ็กซี่เกินไป ภาพของคาร่าและซันเด ดูค่อนข้างน่าเบื่อ และภาพของลิซ่าออกมาเลวร้ายที่สุด
บีอันก้าต้องกลายเป็นสองคนสุดท้ายเพราะกรรมการรู้สึกว่าการกระทำของเธอในระหว่างถ่ายแบบดูไม่มีความเป็นมืออาชีพ แต่กลายเป็นลิซ่าที่ต้องกลับบ้านเพราะภาพที่ไร้ประสิทธิภาพและความไม่มั่นใจของเธอทั้งๆ ที่ได้รับโอกาสใหม่อีกครั้ง
Fortress of Fierceness
ออกอากาศ : 16 กันยายน 2552
ในสัปดาห์นี้สาวๆได้ไปพบกับ ชอน แพทเทอร์สัน เจ้าของบริษัท โมเดลลิ่ง "Wilhelmina" โดย ไนเจล บาร์คเกอร์, คอร์ทนีย์ เป็นอีกหนึงครั้งที่เธอทำได้ดีกับการเดินแบบ ในขณะที่ ลูลู่ และ ราเชล ค่อนข้างมีปัญหากับการสัมภาษณ์ครั้งนี้, หลังจากสาวๆทุกคนเข้ามาสัมภาษณ์เสร็จสิ้นแล้ว ชอน แพทเทอร์สัน ออกมาบอกกับสาวๆว่า จะมีหนึ่งคนที่ถูกคัดออกโดยตัดสินจากการเข้าไปพบกับเขาเมื่อครู่นี้ และคนที่ถูกคัดออกก็คือ ราเชล เนื่องจากการเธอไม่มีพรสวรรค์ของการเป็นนางแบบเลบ
สาวๆได้ไปพบกับไทร่า แบงค์ ซึ่งเสื้อของไทร่าได้เขียนว่า "smize" (smile with their eyes) และสาวๆได้เรียนรู้เกี่ยวกับการโพสท์ สื่อด้วยสายตาของตนเอง ผ่านผู้สอน (ไทร่า แบงค์) หลังจากการเรียนรู้ สาวๆได้ไปประลองฝีมือการโพสท์ด้วยสายตากันเป็นทีม ซึ่งทีมที่ชนะ (บีอังก้า, บริททานี่, คอร์ทนีย์, คาร่า, ลอร่า และ ลูลู่) ได้ไปทานอาหารค่ำกับ ชอน แพทเทอร์สัน ส่วนทีมที่แพ้ (แอชลีย์, เอริน, เจนนิเฟอร์, นิโคล, เรย์ และ ซันเด ) ต้องไปล้างจานแทน
ต่อมา สาวๆได้ไปถ่ายภาพกับม้า ในลานแข่งม้า ในสภาพเปลือยท่อนบน ในห้องตัดสินผลงานของ เอริน, บริททานี่, ลอร่า, นิโคล ค่อนข้างโดดเด่นถูกใจกรรมการ ลอเรนพูดว่าภาพของบริททานี่วิเศษมาก ๆ และเธอไม่รู้ว่าบริททานี่โพสท่าคล้ายกำลังนอนตะแคงบนหลังม้าได้อย่างไร นั่นทำให้ลอเรนและกรรมการคนอื่นๆประทับใจเป็นอย่างมาก ภาพของเอรินได้รับคำชมเป็นอย่างมากเรื่องการยิ้มด้วยดวงตา ภาพของเรย์โดนพูดถึงว่าเหมือนภาพของมาดอนน่าในภาคนางแบบ ผลงานของแอชลีย์และบีอังก้ากลับออกมาแย่ บีอังก้าไม่มีอะไรดีในภาพ แต่เธอกลับบอกว่า "เธอชอบวิกของเธอ!" นั้นทำให้เธอเป็น สองคนสุดท้ายอีกครั้ง แต่อย่างไรก็ตามผลงานเธอก็ยังส่งผลให้เธออยู่ต่อไป และคอร์ทนีย์ ต้องถูกส่งกลับบ้าน เนื่องจากสายตาของเธอยังคงไม่สื่ออะไรที่มากพอให้กรรมการได้เห็น
Make Me Tall
ก้าวสู่สัปดาห์ใหม่สาวๆ ได้พบกับมิส.เจ ซึ่งการเปิดตัวของมิส.เจ ได้เดินแบบเคียงคู่มากับนางแบบรุ่นน้องๆอย่าง ดีว่า ดาวานน่า มิส.เจได้สอนเรื่องการเดินแบบ แบบเป็นนางแบบมืออาชีพและการเดินแบบบนเวทีถึง 2 คน หลังจากการเรียนรู้การเดินแบบเสร็จสิ้น นางแบบทุกคนก็ต้องไปเดินแบบประชันกันนางแบบมืออาชีพที่สูง 5ฟุต7นิ้ว ขึ้นไป โดยการเดินแบบครั้งนี้ บริททานี่ มีฝีมือการเดินแบบที่โดดเด่นมากที่สุดในกลุ่มและเป็นผู้ชนะของรางวัลประจำสัปดาห์นี้ไปนั้นคือ การถ่ายภาพลงนิตยสารเซเว่นทีน โดยบริททานี่ได้เลือกเพื่อนไปอีก 2 คนนั้นคือ ลอร่า และ คาร่า, ส่วน ลูลู่ และ บีอังก้า เป็นคนในกลุ่มที่ทำได้ค่อนข้างแย่ที่สุดในสัปดาห์นี้
ต่อมาสาวๆ ก้าวเข้าสู่การถ่ายแบบที่อยู่ในโรงงานร้าง และ มีแต่อุปกรณ์ที่จะทำให้สาวๆดูตัวสูงขึ้นมา ในการถ่ายภาพครั้งนี้บริททานี่ และ ลูลู่ ทำให้เจย์ มานูเอลต้องติมากที่สุด, ต่อมาในห้องตัดสิน ภาพของ คาร่า นิโคล และ เอริน เป็นที่ถูกใจกรรมการมาก แต่ผลงานที่ออกมาของ แอชลีย์, ลูลู่ และ บริททานี่ กลับออกเป็นที่น่าผิดหวังเป็นอย่างมาก ในการตัดสินภาพของบริททานี่ดูมีความเป็นนางแบบมากกว่าแต่เธอดูเตี้ยกว่าความเป็นจริง ส่วนลูลู่มีภาพที่สวยแต่ไม่ดูเหมือนกับนางแบบ ซึ่งผู้ที่ถูกคัดออกในครั้งนี้เป็น ลูลู่ เนื่องภาพที่ออกมาดูไม่ได้โดดเด่นมากเพียงพอ
Take My Photo, Tyra!
ออกอากาศ : 30 กันยายน 2552
ต่อมาคือการถ่ายภาพที่ครั้งนี้มีช่างภาพเป็นนางแบบชื่อดังอย่าง ไทร่า แบงค์ ที่มาถ่ายภาพให้สาวๆด้วยตนเอง หัวข้อของการถ่ายแบบคือ การถ่ายบิวตี้ ช็อท กับ ผ้าทอ โดยรวมแล้วการถ่ายภาพครั้งนี้ บริททานี่ และ เอริน เป็นที่น่าพอใจ ส่วน บีอังก้า, แอชลีย์ และ ซันเด ออกมาไม่น่าพอใจเท่าไหร่ หลังจากการถ่ายภาพเสร็จสิ้นลงไทร่าได้ออกมาประกาศว่า บริททานี่ เป็นคนที่มีประสิทธิภาพในการถ่ายภาพครั้งนี้มากที่สุด และ เธอสมควรที่จะได้สิทธิ์คุ้มกันการถูกคัดออกไป มาถึงห้องตัดสิน แอชลีย์ และ ลอร่า ถูกติเรื่องการแต่งกาย รวมไปถึงภาพที่ออกมาไม่ค่อยดีเท่าไหร่อย่าง แอชลีย์, บีอังก้า และคาร่า การเรียกชื่อเริ่มต้นขึ้นจนกระทั่งเหลือเพียง 2 คนสุดท้ายนั้นคือ บีอังก้า และ แอชลีย์ ผลที่ออกมาคือ บีอังก้าต้องเป็นคนที่ถูกส่งกลับบ้าน เนื่องจากการสื่อที่ออกมาทางหน้าตา ยังไม่หนักแน่นเพียงพอ
Dance With Me
ออกอากาศ : 7 ตุลาคม 2552
ในสัปดาห์ที่ 6 ของการแข่งขันสาวๆได้เข้าไปพบกับเบนนี่ นินจาในสถานที่ฝึกการแสดงแห่งหนึ่ง ที่มีกระจกโดยรอบ เบนนี่ได้บอกสาวๆถึงทักษะด้านการเต้นรำ สำหรับแอชลีย์เธอคิดว่ามันช่างเข้าทาง แต่คาร่า และ นิโคลกลับไม่คิดเช่นนั้น และ เบนนี่ยังได้แนะนำสาวๆให้ได้รู้จักกับ ลิล มาม่า แดนซ์เซอร์สาวชื่อดัง ได้ออกมาร่วมสอนเรื่องการเต้นที่แสดงถึงการสื่ออารมณ์ นิโคลเริ่มต้นเป็นคนฝึกเป็นคนแรกแต่กลับออกมาไม่เป็นท่า ลิล มาม่าแนะนำให้สาวๆรู้จักกับหนุ่มๆที่รักการเต้นชื่อกลุ่มว่า แจ็บบ้าวอคคีซ ที่เป็นผู้ชนะประจำฤดูกาลที่ 1 ของ รายการ อเมริกัน บีสท์ แดนซ์ ครูว และพวกเขายังโชว์ถึงการเต้นสื่ออารมณ์ต่างๆให้สาวๆได้ดู และการแข่งขันประจำสัปดาห์นี้คือการเต้นสื่อถึงอารมณ์ต่าง 3 อย่างคือ มีความสุข เศร้า และ โกรธ ซึ่งต้องแบ่งกลุ่มออกเป็น 3 กลุ่มๆละ 3 คน ซึ่งทีมของ เจนนิเฟอร์, คาร่า, เรย์ และทีมของ ซันเด, ลอร่า, บริททานี่ ทำได้ดี ส่วนทีมของ แอชลีย์, นิโคล, เอริน ทำออกมาได้แย่ ซึ่งทีมที่ชนะของรางวัลคือทีมของ เรย์, คาร่า และ เจนนิเฟอร์ ซึ่งของรางวัลก็คือ เครื่องอัญมณีสุดแพงคนละ 1 เซ็ท เมื่อกลับมาถึงบ้านพัก แอชลีย์ คาร่า และ เจนนิเฟอร์ดูเหมือนจะไม่พอใจกับการเต้นของ เอริน และ นิโคล จึงพูดถึงแต่เรื่องแย่ของทั้งคู่
วันต่อมาในเวลารุ่งเช้า เจย์ มานูเอล มาปรากฏบนหน้าจอทีวีในบ้านเพื่อบอกสาวๆว่า พวกเธอจะต้องเดินทางไปถ่ายภาพกันที่ ลาส เวกัส เมื่อมาถึงสาวๆได้ถูกพาตัวไปยังโรงละครสุดอลังการ โดยมีการแสดงชุดใหญ่รอต้อนรับพวกเธออยู่ หลังการแสดงจบลง เจย์จึงบอกถึงการถ่ายแบบในครั้งนี้นั้นคือ การถ่ายภาพกับการแสดงโชว์สุดอลังการ และจะถ่ายภาพออกมาเป็นกลุ่มดังนี้
ในการถ่ายภาพ เจย์ได้ติ เจนนิเฟอร์, นิโคล, แอชลีย์ และ คาร่า ว่าทำได้ไม่ดี แต่ ซันเด, ลอร่า และ บริททานี่ทำออกมาได้ดีที่สุด ในห้องตัดสิน ไทร่าได้ประเมินระดับของสาวๆในแต่ละกลุ่ม ซึ่งผลของแต่ละกลุ่มออกมาดังนี้ เรย์, ลอร่า และ ซันเด ทำได้ดีที่สุด บริททานี่, คาร่า และ เอริน ทำได้ค่อนข้างดี และ เจนนิเฟอร์, แอชลีย์ และ นิโคล ทำได้แย่ที่สุดในกลุ่ม ในช่วงที่กรรมการกำลังหารือกัน ไนเจลและคนอื่นๆเห็นว่าภาพของเรย์ดีที่สุด และสมควรแก่การได้ถูกเรียกชื่อเป็นคนแรกแต่ถ้ามองกลับไปที่บุคลิก เรย์ดูไม่ค่อยมีความเป็นนางแบบมากนัก ถึงจะดูโดดเด่นมากในกลุ่มแต่เธอก็ได้ตำแหน่งที่สองของกลุ่มไปเพราะบุคลิกของเธอ ในสัปดาห์นี้ไทร่าได้เรียกชื่อผู้ที่ทำได้ดีอันดับที่ 1 ออกมารับรูปเป็นกลุ่มๆนั้นคือ บริททานี่, เรย์ และ เจนนิเฟอร์ ซึ่งภาพของ บริทนี่ย์และเรย์ได้ช่วย เจนนิเฟอร์ไว้ ซึ่งสองคนสุดท้ายในสัปดาห์นี้คือ แอชลีย์ และ คาร่า แต่คนที่ถูกส่งกลับบ้านคือ แอชลีย์ ผู้ที่เป็นแดนซ์เซอร์แต่กลับไม่มีการเคลื่อนไหวร่างกายที่น่าสนใจที่มากเพียงพอ จึงต้องกลับบ้านไป
Petite Ninja Warriors
ออกอากาศ : 14 ตุลาคม 2552
เริ่มการแข่งขันในสัปดาห์นี้ สาวๆพูดคุยกันเรื่องภาพถ่ายในสัปดาห์ที่ผ่านมา ซึ่งนิโคลค่อนข้างเป็นกังวลกับภาพถ่ายของเธอมาก สำหรับการแข่งขันของรางวัลประจำสัปดาห์นี้ สาวๆต้องออกไปพบเหล่าดีไซเนอร์เพื่อหางานให้กับตนเอง โดยมีการออกไปพบดีไซเนอร์เป็นคู่ เมื่อหมดเวลาคู่ของ ซันเด และ เรย์ กลับมาไม่ทันจึงถูกตัดสิทธิ์ออกจากการได้รับของรางวัล และผลสรุปจากดีไซเนอร์ออกมาดังนี้ เจนนิเฟอร์ ดูเป็นสาวหวาน การเดินออกมาดี, ลอร่า ดูน่ารักและอ่อนโยน แต่การถ่ายโฆษณาออกมาแย่, บริททานี่ ทำได้ดี, คาร่า มีการเดินที่ดูแข็งแรง แต่ดูเป็นคนมี 2 บุคลิก, เอริน เดินได้ดีมาก, นิโคล มีใบหน้าที่ดี แต่ไม่มีพลังเมื่ออยู่ต่อหน้ากล้อง แต่ผู้ชนะของรางวัลก็คือ นิโคล ที่จะได้รับเสื้อผ้าจากดีไซเนอร์ที่ไปพบวันนี้ทั้งหมด
มาถึงการถ่ายภาพครั้งสาวๆจะได้ถ่ายภาพเป็นนินจาสาวกับอาวุธป้องกันตัว โดยโพสท์ท่าบนเชือกผูกตัวโหน นิโคล, ลอร่า บริททานี่ และ เอริน ทำออกมาได้ดีในสายตามิสเตอร์เจย์ แมนูเอล คาร่า และ ซันเด ทำออกมาได้แย่ มาถึงห้องตัดสิน เรย์, ลอร่า และ ซันเด มีปัญหากับการแต่งตัวเล็กน้อย สำหรับภาพถ่าย บริททานี่, นิโคล, เอริน และ ลอร่า ทำออกมาดูโดดเด่นในสายตากรรมการ แต่คาร่า และ ซันเด ทำออกมาได้แย่ที่สุด พวกเธอจึงเป็นสองคนสุดท้าย แต่เป็นคาร่า ที่ต้องถูกส่งกลับบ้านไปอีกคนด้วยเหตุผล เพราะการแสดงออกทางสีหน้ายังออกมาไม่แรงพอเหมือนภาพถ่ายครั้งแรกของเธอเอง
Interview 101
เริ่มต้นด้วยการพาสาวๆไปเรียนรู้ถึงการสัมภาษณ์เหล่าบรรดาคนดังต่างๆ และเมื่อการฝึกเสร็จสิ้นสาวๆก็ได้เริ่มแข่งขันเพื่อของรางวัลประจำสัปดาห์กัน โดยสาวๆจะได้ไปสัมภาษณ์ เจสสิก้า โลวน์เดส ตัวต่อตัว โดยมี แอน โชเค็ทคอยให้คะแนนสาวๆอยู่ข้างหลัง ซึ่งผลการสัมภาษณ์ออกมาเป็นว่า เอริน เป็นผู้ชนะของรางวัล และ สำหรับของรางวัลนั้นคือ การได้ถ่ายภาพลงในนิตยสาร เซเว่นทีน ซึ่งเอรินได้เลือก เจนนิเฟอร์ และ เรย์ ไปร่วมถ่ายแบบด้วย
และในเย็นวันหนึ่งมีเสียงกดกริ่งดังขึ้นสาวๆรีบไปดูที่หน้าบ้าน แต่ไม่พบกันใครเลยนอกจากกล่องสีน้ำเงินจำนวนมากซ้อนกันอยู่หลายกอง ในกล่องนั้นมีทั้งเครื่องสำอาง บทที่ต้องท่องจำ เพราะสาวๆจะได้ถ่ายโฆษณาให้กับ คัฟเวอร์ เกิร์ล แทนการถ่ายภาพในสัปดาห์นี้ ซึ่งสาวๆยังต้องคิดบทในการถ่ายโฆษณาของตนเองด้วย เมื่อมาถึงวันถ่ายโฆษณาสาวๆต้องประหลายใจเมื่อช่างภาพที่จะมาถ่ายโฆษณาให้พวกเธอคือ ไนเจล บาร์กเกอร์ เมื่อการถ่ายโฆษณาเริ่มต้นขึ้นผลที่ออกมาคือ เจนนิเฟอร์, นิโคล และ บริทนี่ ทำออกมาได้ดี แต่ในขณะที่ ลอร่า และ เอรินทำออกมาได้ติดขัดเล็กน้อย
เมื่อมาถึงห้องตัดสินสาวๆถูกเรียกชื่อออกมาดูโฆษณาที่เสร็จสมบูรณ์แล้วที่ละคน ซึ่งในห้องตัดสินนี้ เจนนิเฟอร์ และ นิโคลเป็นดาวเด่นในการถ่ายโฆษณา ส่วน เอริน, ซันเด และ ลอร่า ค่อนข้างมีปัญหา ซันเดการถ่ายออกมาที่จงใจให้ดูว่าดูขำดูตลกเล็กน้อยทำให้เธอรอดตัวไปนั้นจึง นั่นส่งผลให้ เอริน และ เรย์เป็นสองคนสุดท้าย แต่เรย์ถ่ายโฆษณาออกมายังไม่มีเสน่ห์เพียงพอเธอจึงต้องถูกส่งกลับบ้านในสัปดาห์นี้
Let's Go Surfing
ในการถ่ายรูปครั้งนี้ สาวๆ จะต้องเป็นลูกครึ่งเชื้อชาติต่างๆ ในฮาวายดังต่อไปนี้
ในการถ่าย สาวๆ ส่วนใหญ่ต่างก็ทำได้ดี แต่ลอร่ารู้สึกกังวลเพราะเธอถูกแดดเผาจนเป็นรอยและกลัวว่าจะเป็นผลเสียในการถ่ายรูป ในห้องตัดสินกรรมการทุกคนรักภาพของนิโคลและเจนนิเฟอร์ บริททานี่และเอรินกลายเป็นสองคนสุดท้ายทั้งๆ ที่ได้ภาพถ่ายที่วิเศษมาโดยตลอด และสุดท้ายบริททานี่ต้องตกรอบเพราะกรรมการรู้สึกว่าเธอยังคงอยู่แต่ในกรอบของตัวเองและขาดแรงบันดาลใจในการถ่ายรูป
Dive Deeper
ออกอากาศ : 4 พฤศจิกายน 2552
ในสัปดาห์นี้ สาวๆ ได้มาริซ่า มิลเลอร์ สุดยอดนางแบบร่างเตี้ยมาสอนวิธีโพสท์ท่าให้ดูสวย และตัวสูงยาวขึ้นในชุดว่ายน้ำด้วยท่า บาร์บี้โท คือการเขย่งปลายนิ้วเท้าลงกับพื้นซึ่งจะทำให้ขาดูยาวและเรียวสวย จากนั้นสาวๆ จะต้องแข่งกันโพสท์ท่าขณะกระโดดลงน้ำ โดยพวกเธอจะมีโอกาสกันเพียงแค่คนละหนึ่งครั้งเท่านั้น นิโคลเป็นผู้ชนะการแข่ง รางวัลของเธอก็คือเครื่องประดับมูลค่า 6,500 ดอลล่าห์และเพิ่มภาพถ่ายพิเศษ โดยเธอเลือกให้ซันย์ได้ภาพเพิ่มกับเธอด้วย และซันเดมีสิทธิ์เลือกเพื่อนอีกหนึ่งคนซึ่งก็คือลอร่า และลอร่าเลือกเพื่อนคนสุดท้ายคือเจนนิเฟอร์ซึ่งทำให้เอรินไม่ได้ภาพถ่ายเพิ่มเลยซักใบเดียว และในคืนนั้นสาวๆ ก็ช่วยกันจัดปาร์ตี้วันเกิดให้กับลอร่าอีกด้วย
การถ่ายรูปในครั้งนี้ สาวๆ จะต้องถ่ายรูปกันใต้น้ำ นิโคล เจนนิเฟอร์ ต่างก็ทำออกมาได้ดี ในขณะที่ซันเด และเอรินตะเกียกตะกายในน้ำจนไม่สามารถโพสท่าอะไรได้เท่าไหร่นัก ในห้องตัดสินภาพของนิโคลกับเจนนิเฟอร์ได้รับคำชื่นชมจากกรรมการเป็นอย่างมาก ภาพของซันเดออกมาแย่และเธอยังมีข้ออ้างแก้ตัวตลอดเวลา ซึ่งทำให้กลายเป็นสองคนสุดท้ายกับเอริน ที่เริ่มต้นด้วยดีแต่ค่อยๆ แย่ลงอย่างต่อเนื่อง และสุดท้ายคนที่ต้องตกรอบก็คือซันเด
Hawaiian Hip Hop
ออกอากาศ : 11 พฤศจิกายน 2552
ในครั้งนี้สาวๆ ต้องไปเรียนการเต้นระบำฮูล่าของฮาวายโดยจะผสมผสานฮิป-ฮอปเข้าไปด้วย โดยพวกเธอจะต้องบอกเล่าเรื่องราวออกมาในท่าเต้น เอรินใช้ทักษะการเป็นเชียร์ลีดเดอร์ของเธอเข้าช่วย ในขณะที่สาวๆ ส่วนใหญ่ทำออกมาได้ดี แต่นิโคลกับมีปัญหาในการเต้น ลอร่าเป็นผู้ชนะการแข่งและรางวัลของเธอก็คือการได้ท่องเที่ยวทริปฮาวาย 5 วันหลังรายการจบลง และเธอเลือกเจนนิเฟอร์ให้ไปกับเธอด้วย
การถ่ายรูปในสัปดาห์นี้ สาวๆ จะต้องเป็นเทพีแห่งดินแดนภูเขาไฟเปเล่ และในการคัดออกครั้งนี้จะต้องมีสาวที่ต้องกลับบ้านถึงสองคน ในระหว่างถ่าย นิโคลกับเอรินต่างก็ทำออกมาได้ดี ในขณะที่ลอร่ากับเจนนิเฟอร์ติดขัดและทำออกมาได้ไม่ดีนัก
ในห้องตัดสินภาพของลอร่าและนิโคลต่างก็ได้รับคำชมจากกรรมการ ในขณะที่ภาพเจนนิเฟอร์กลับออกมาเลวร้าย และเอรินถึงจะทำได้ดีในการถ่ายรูป แต่ภาพที่ได้ก็กลับมีมาตรฐานเดียว และเจนนิเฟอร์ เอริน และลอร่าต้องกลายเป็นสามคนสุดท้าย และจากผลงานที่ผ่านๆ มาของลอร่า สุดท้ายแล้วสองสาวที่ต้องกลับบ้านก็คือเจนนิเฟอร์และเอริน
America's Next Top Model Is...
ออกอากาศ : 18 พฤศจิกายน 2552
สองสาวได้มาถ่ายโฆษณาผลิตภัณฑ์ลาสท์บลาส ให้กับคัฟเวอร์เกิร์ล โดยได้ ทีโยน่า แอนเดอร์สัน ผู้ชนะจากฤดูกาลก่อนมาให้คำแนะนำ ภาพของนิโคลออกมาสวยและเป็นแฟชั่นชั้นสูง แต่โฆษณากลับออกมาดูติดขัดและหงุดหงิด ในขณะที่ลอร่าดูสดใสในโฆษณา แต่กลับดูสับสนตลอดเวลาในการถ่ายภาพ จากนั้นแอนน์ โชเค็ต ได้พาพวกเธอไปถ่ายรูปขึ้นปกเซเว่นทีนสำหรับผู้ชนะ
ในวันต่อมาไทร่าได้มาคุยกับพวกเธอตัวต่อตัวและถามเหตุผลที่อยากเป็นนางแบบ จากนั้นก็พาเธอไปเดินแบบให้กับจูเลีย แคลนซี่ โดยมีเพื่อนๆ ที่ตกรอบไปแล้วอย่าง บริททานี่ ซันเด เอริน และเจนนิเฟอร์ร่วมเดินกับพวกเธอด้วย
ในการตัดสินครั้งสุดท้าย สองสาวต่างทำให้กรรมการต้องลำบากใจในการตัดสินเพราะต่างก็มีคุณสมบัติและความสามารถทั้งคู่ ในการเดินแบบที่ผ่านมานิโคลดูด้อยกว่าลอร่าที่สามารถครองเวทีได้ แต่ทางด้านผลงาน นิโคลมีความเป็นแฟชั่นชั้นสูง ในขณะที่ลอร่ามีบุคลิกร่าเริงสดใส และหลังจากที่พิจารณากันอย่างถี่ถ้วนแล้ว คณะกรรมการก็ตัดสินใจและประกาศว่า ผู้ชนะของฤดูกาลที่ 13 ก็คือ นิโคล ฟ็อกซ์
Cycle 13: REVEALED
ออกอากาศ : 18 พฤศจิกายน 2552
ประมวลเหตุการณ์ที่ผ่านมาตั้งแต่ต้นจนถึงตอนสุดท้ายและภาพที่ไม่เคยเห็นมาก่อนในฤดูกาลสาวเตี้ย กับการเดินแบบคู่ควีนวอลค์ของไทร่ากับบีอันก้าในรอบคัดเลือก นิโคลตั้งชื่อเล่นให้เพื่อนทุกคนเพราะเธอจำชื่อใครไม่ได้เลย การแข่งขันกินลูกกวาดระหว่างเอริน คาร่า และลิซ่า การทำความสะอาดบ้านของเจนนิเฟอร์ อารมณ์ศิลป์ของนิโคล งานอดิเรกของเรย์ เกมของคาร่า และโรเจอร์ แมวตัวโปรดของซันเดที่ฮาวาย
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ทีโมธี ฮัตตัน
ฮัตตันแสดงเป็นอาร์ชี กูดวิน ในซีรีส์ทางช่องเอแอนด์อีเรื่อง อะนีโรวูล์ฟมิสเตอรี (2000–2002), นาธาน "เนธ" ฟอร์ด ในซีรีส์ทางช่องทีเอ็นทีเรื่อง ทีมยอดจารชน ปล้นเหนือเมฆ (2008–2012) และมีบทบาทในฤดูกาลแรกของซีรีส์ระทึกขวัญเรื่อง แจ็ก ไรอัน (2018)
ตราแผ่นดินของปาปัวนิวกินี
ตราแผ่นดินของประเทศปาปัวนิวกินีเป็นสัญลักษณ์รูปนก วงศ์นกปักษาสวรรค์  ฐานรองข้างเป็นทวน และกลองคันดู (Kundu) ประกาศใช้ในวันที่ 16 กันยายน พ.ศ. 2518
คุกกี้โด
คุกกี้โด (Cookie dough) หมายถึง ส่วนผสมของคุกกี้ซึ่งผ่านการคลุกเคล้าเข้าด้วยกันจนสามารถทำเป็นรูปร่างต่าง ๆ ได้ แต่ยังไม่ได้ผ่านการอบร้อนเพื่อให้ตัวแป้งสุกและแข็งตัว ส่วนผสมคุกกี้โดนี้มักจะถูกแบ่งออกเป็นส่วน และนำไปอบเป็นชิ้น หรือรับประทานทั้งที่ยังดิบ คุกกี้โดเป็นขนมชนิดหนึ่งที่สามารถทำเองได้ที่บ้าน  และหาซื้อชนิดสำเร็จรูปแช่แข็งที่มีขายโดยทั่วไปได้ (มักมาในรูปแบบก้อนหรือบรรจุกระป๋อง) ขณะเดียวกันของหวานต่าง ๆ ที่มีส่วนผสมของคุกกี้โด เช่น ไอศกรีม ลูกกวาด หรือ มิลก์เชก เองก็มีให้เห็นตามท้องตลาดอยู่บ่อยครั้ง โดยคุกกี้โดสำเร็จรูปที่วางขายมักจะมาในรสชาติซึ่งเป็นที่นิยมโดยทั่วไป เช่น รส ช็อกโกแลตชิป รสโอ๊ตมีล ลูกเกด รสเนยถั่ว รสน้ำตาล รสสนิกเกอร์ดูดเดิล และรสไวต์ช็อกโกแลตแมคาเดเมีย ไอศกรีมที่มีคุกกี้โดเป็นส่วนประกอบเริ่มมาได้รับความนิยมเป็นครั้งแรกจากไอศกรีมชั้นเลิศของฟิลล์ ซึ่งทำจากโฮมเมดคุกกี้โดและไอศกรีมยี่ห้อ เบนแอนด์เจอร์รีส์ (Ben & Jerry's) และช็อกโกแลตชิปคุกกี้โดซึ่งได้จากผู้แทนจำหน่ายอาหาร ไรโน ฟู๊ดส์
ข้อกังวลเกี่ยวกับสุขภาพ
เนื่องจากคุกกี้โดมีไข่ดิบเป็นส่วนประกอบสำคัญ การบริโภคคุกกี้โดจึงเพิ่มความเสี่ยงต่อการเกิด โรคซัมโมเนลโลซิส ซึ่งเป็นโรคที่เกิดจากอาหารเป็นพิษ ด้วยเหตุนี้ องค์การอาหารและยาในสหรัฐอเมริกาจึงไม่เห็นด้วยเป็นอย่างยิ่งต่อการบริโภคอาหารชนิดใดก็ตามที่มีส่วนผสมของไข่ดิบ คุกกี้โดที่ถูกคิดค้นมาเพื่อรับประทานโดยเฉพาะ อย่างเช่นคุกกี้โดที่เป็นส่วนประกอบในไอศกรีม จึงจำเป็นต้องทำโดยปราศจากไข่ดิบ หรือ ทำจากไข่ไก่ที่ผ่านการฆ่าเชื้อโรคด้วยความร้อนสูงเท่านั้น  ทั้งนี้เพื่อให้มั่นใจว่าปลอดภัยสำหรับการบริโภค ในเดือนมิถุนายน ปี 2009 องค์การอาหารและยาของสหรัฐอเมริกาได้ทำการประกาศเรียกคืน ผลิตภัณฑ์คุกกี้โด ซึ่งผลิตโดยบริษัท เนสท์เล่ เนื่องจากปริมาณเชื้ออีโคไลที่เจือปนในผลิตภัณฑ์ดังกล่าวอาจก่อให้เกิดอันตรายได้ ซึ่งได้มีการพบว่าผู้ป่วยจากเชื้ออีโคไลกว่า 7,000 ราย มีความเชื่อมโยงกับคุกกี้โดดังกล่าว หากแต่ไม่พบกรณีใดที่ส่งผลถึงทารกในครรภ์ ต่อมาในปี 2010 บริษัทเนสท์เล่ จึงได้ตัดสินใจหันมาใช้ความร้อนในกระบวนการที่เกี่ยวข้องกับการผลิตแป้งทั้งหมดที่ใช้ในการทำคุกกี้โด เพื่อให้ถูกสุขลักษณะ
อาเดรียนู กอร์เรยา
อาเดรียนู กอร์เรยา กลารู (Adriano Correia Claro) หรือเรียกสั้น ๆ ว่า อาเดรียนู เกิดเมื่อวันที่ 26 ตุลาคม ค.ศ. 1984 เป็นนักฟุตบอลชาวบราซิล เล่นให้กับเบชิกทัช ในซือเปร์ลีก ลีกสูงสุดของประเทศตุรกี เขาเป็นหนึ่งในนักฟุตบอลที่เล่นได้ 2 เท้าอย่างแท้จริง เขาสามารถเล่นตำแหน่งกองหลังหรือกองหน้า ได้ทั้ง 2 ด้าน
ระดับทีมชาติ
1984
พ.ศ. 55
พุทธศักราช 55 ใกล้เคียงกับ ก่อน ค.ศ. 489
อูนเซปท์เทรียม
อูนเซปท์เทรียม (Unsepttrium ; Unsepttrium ) เป็นธาตุที่มีเลขอะตอมเท่ากับ 173 และมีสัญลักษณ์ Ust
"อูนเซปท์เทรียม" เป็นชื่อชั่วคราวในระบบ IUPAC และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-อูนไบเบียม" (eka-unbibium) อูนเซปท์เทรียมเป็นธาตุในหมู่ซูเปอร์แอกทิไนด์
ธาตุนี้ยังไม่ถูกค้นพบ
Linnaeosicyos
Linnaeosicyos เป็นสกุลของพืชดอกที่อยู่ในวงศ์ Cucurbitaceae. มีเพียงสปีชีส์เดียวคือ Linnaeosicyos amara (L.) H.Schaef. & Kocyan.
ถิ่นกำเนิดของมันคือ สาธารณรัฐโดมินิกัน
พูมี วงวิจิด
พูมี วงวิจิด (ພູມີ ວົງວິຈິດ, เอกสารไทยบางแห่งทับศัพท์เป็น "ภูมี วงศ์วิจิตร"; 6 เมษายน พ.ศ. 2452 - 7 มกราคม พ.ศ. 2537) เป็นรักษาการประธานประเทศลาว และรัฐบุรุษอาวุโสของสาธารณรัฐประชาธิปไตยประชาชนลาว
พูมี วงวิจิด เกิดเมื่อวันที่ 6 เมษายน พ.ศ. 2452 ที่แขวงเชียงขวาง ราชอาณาจักรลาว เป็นบุตรของข้าราชการพลเรือนสามัญ เขาเข้ารับการศึกษาที่เวียงจันทน์ หลังจากจบการศึกษา เขาก็ได้เข้ารับตำแหน่งเจ้าเมืองเชียงขวาง และเขาได้เข้าร่วมกับแนวลาวอิสระ จนกระทั่งลาวเป็นเอกราชจากฝรั่งเศส
หลังจากที่ล้มล้างราชอาณาจักรลาวแล้ว เจ้าสุภานุวงศ์ได้ขึ้นเป็นประธานประเทศลาว พูมีได้ดำรงตำแหน่งรองนายกรัฐมนตรีและรัฐมนตรีว่าการกระทรวงการศึกษาและการกีฬาของประเทศลาว เมื่อเจ้าสุภานุวงศ์ถูกบีบบังคับให้สละตำแหน่ง พูมีจึงได้ขึ้นเป็นรักษาการประธานประเทศลาว และได้ลาออกจากตำแหน่งเพื่อให้ไกสอน พมวิหานดำรงตำแหน่งประธานประเทศลาวแทน
พ.ศ. 56
พุทธศักราช 56 ใกล้เคียงกับ ก่อน คริสต์ศักราช 488
ฟร็องซัว-หลุยส์ กาเย
ฟร็องซัว-หลุยส์ กาเย (François-Louis Cailler; ค.ศ. 1796–1852) เป็นชาวสวิสคนแรกที่ผลิตช็อกโกแลต
เขาได้ชิมช็อกโกแลตอิตาลีเป็นครั้งแรกที่งานออกร้านท้องถิ่นและใช้เวลา 4 ปีในเมืองตูริน (อิตาลี) ในการเรียนรู้ศิลปะการทำช็อกโกแลต เมื่อเขากลับสวิตเซอร์แลนด์ เขาก่อตั้งโรงงานช็อกโกแลตสวิสเป็นแห่งแรกในเมืองกอร์ซีเย ใกล้กับเวอแวในปี ค.ศ. 1819 หลังจากนั้นในปี ค.ศ. 1825 เขาได้เปิดโรงงานแห่งที่สองซึ่งต่อมาได้ขายให้จูเลียน ลูกชาย และแดเนียล ปีเตอร์ ผู้เป็นลูกเขย
สุดยอดนวัตกรรมของเขาคือการพัฒนาการช็อกโกแลตที่นุ่ม ซึ่งสามารถทำให้เป็นแท่ง และนี่เป็นสิ่งที่น่าตื่นเต้นทั่วโลก
ในปี ค.ศ. 1875 แดเนียล ปีเตอร์มีความคิดที่จะผสมช็อกโกแลตกับนมข้นของอ็องรี แน็สต์เล เพื่อที่จะทำช็อกโกแลตนมขึ้น ในที่สุด ตระกูลกาเยและปีเตอร์ก็ควบรวมกิจการของชาร์ล-อาเมเด โคเลอร์ (ผู้คิดค้นช็อกโกแลตเฮเซลนัต) และจัดตั้งธุรกิจปีเตอร์, กาเย, โคเลอร์ และในปี ค.ศ. 1904 สาขาอื่น ๆ ก็ได้รับการจัดตั้งขึ้นเพื่อผลิตช็อกโกแลตในรูปแบบแท่ง ในปี ค.ศ. 1937 ช็อกโกแลตแท่งที่เรียกว่าเรยอนก็ได้รับการคิดค้นขึ้น จากนั้นบริษัทนี้ก็ถูกบริษัทยักษ์ใหญ่เนสท์เล่ซื้อกิจการต่อในปี ค.ศ. 1929
กลุ่มอาการเรย์
กลุ่มอาการเรย์ (Reye syndrome) เป็นโรคสมองที่ดำเนินโรครวดเร็วโรคหนึ่ง ผู้ป่วยจะมีอาการอาเจียน บุคลิกเปลี่ยนแปลง สับสน ชัก หมดสติได้ มักพบกับภาวะเป็นพิษต่อตับแต่ไม่ค่อยพบภาวะดีซ่าน อัตราการเสียชีวิตอยู่ที่ 20-40% และในกลุ่มที่ไม่เสียชีวิตนั้นหนึ่งในสามจะมีภาวะสมองเสียหายรุนแรงได้
สาเหตุของภาวะนี้ยังไม่เป็นที่ทราบแน่ชัด ส่วนใหญ่พบว่าเกิดขึ้นไม่นานหลังผู้ป่วยหายจากการติดเชื้อไวรัส เช่น ไข้หวัดใหญ่ หรืออีสุกอีใส ผู้ป่วยโรคนี้ 90% พบว่ามีประวัติเป็นผู้ป่วยเด็กที่ใช้ยาแอสไพริน ปัจจัยเสี่ยงที่สำคัญอีกอย่างหนึ่งคือโรคในกลุ่มความผิดปกติแต่กำเนิดของกระบวนการสร้างและสลาย การตรวจเลือดอาจพบมีระดับแอมโมเนียในเลือดสูง น้ำตาลในเลือดต่ำ ผลตรวจระยะเวลาโปรทรอมบินนานกว่าปกติ และมักมีตับโตร่วมด้วย
การป้องกันทำได้โดยการงดใช้แอสไพรินในผู้ป่วยเด็ก หลังจากมีคำแนะนำให้งดใช้แอสไพรินในผู้ป่วยเด็กพบว่าจำนวนผู้ป่วยกลุ่มอาการเรย์ลดลงกว่า 90% การวินิจฉัยให้ได้ในระยะแรกเป็นอีกปัจจัยหนึ่งที่ช่วยให้ผู้ป่วยมีผลการรักษาดีขึ้น การรักษามุ่งเน้นไปที่การรักษาประคับประคอง (supportive treatment) กรณีที่ผู้ป่วยมีภาวะสมองบวมการให้แมนนิทอลอาจช่วยลดภาวะสมองบวมได้
ผู้ที่บรรยายภาวะนี้ไว้เป็นครั้งแรกคือดักลาส เรย์ โดยได้บรรยายภาวะนี้ไว้เมื่อ ค.ศ. 1963 ผู้ป่วยส่วนใหญ่เป็นผู้ป่วยเด็ก ปัจจุบันมีผู้ป่วยกลุ่มอาการเรย์ประมาณ 1 คนต่อเด็ก 1 ล้านคนต่อปี จากการค้นพบโรคนี้ทำให้คำแนะนำเดิมที่แนะนำให้ใช้แอสไพรินเป็นยาลดไข้ในเด็กถูกถอนออกไป คงเหลือที่ใช้แอสไพรินเฉพาะในโรคคาวาซากิเท่านั้น
จาง จื่อเฟิง
จาง จื่อเฟิง หรือเวนดี จาง (Wendy Zhang) เป็นนักแสดงหญิงชาวจีน เธอเป็นที่ยอมรับในประเทศจีนว่าเป็นนักแสดงหญิงรุ่นใหม่ที่ดีที่สุดคนหนึ่ง
เธอได้รับรางวัลดอกไม้ร้อยดอก (en) สาขานักแสดงหญิงหน้าใหม่ยอดเยี่ยมจากงานประกาศรางวัลครั้งที่ 31 ใน ค.ศ. 2012 จากผลงานภาพยนตร์เรื่อง มหาภิบัติสิ้นแผ่นดิน (สร้างจากเหตุการณ์แผ่นดินไหวในถังชาน พ.ศ. 2519) ซึ่งเธอเป็นนักแสดงที่อายุน้อยที่สุดที่ได้รับรางวัลนี้ นอกจากนี้ใน ค.ศ. 2017 เธอได้รับรางวัลหฺวาติ่งอะวอดส์นักแสดงประกอบหญิงยอดเยี่ยมจากงานประกาศรางวัลครั้งที่ 22 จากผลงานซีรีส์โทรทัศน์ชุด A Love for Separation ซึ่งเธอก็เป็นนักแสดงที่อายุน้อยที่สุดที่ได้รับรางวัลนี้เช่นกัน ในปีถัดมา เธอได้รับเสนอชื่อเข้ารับรางวัลม้าทองคำสาขานักแสดงประกอบหญิงยอดเยี่ยมจากงานประกาศรางวัลครั้งที่ 55 จากผลงานภาพยนตร์เรื่อง Love Letter ฉบับภาษาจีนของชุนจิ อิวาอิ
ใน ค.ศ. 2019 จางได้รับยกย่องให้เป็นหนึ่งใน "สี่นางเอกยุคหลังปี 95" โดยสถานีวิทยุโทรทัศน์กลางแห่งประเทศจีนร่วมกับเฉิน เหวินฉี, จาง เสฺว่อิ๋ง และกวัน เสี่ยวถง นอกจากนี้ นิตยสารฟอบส์ได้จัดให้เธออยู่ในอันดับที่ 98 ในรายชื่อคนดังชาวจีนที่ทรงอิทธิพลมากที่สุด 100 อันดับแรกใน ค.ศ. 2019 และอันดับที่ 81 ใน ค.ศ. 2020
ระยะเวลาโปรทรอมบิน
การตรวจระยะเวลาโปรทรอมบิน (prothrombin time, PT) และค่าวิเคราะห์ต่อยอดต่างๆ เช่น อัตราส่วนโปรทรอมบิน (prothrombin ratio, PR) และอัตราส่วนมาตรฐานกลางนานาชาติ (international normalized ratio) คือการตรวจการทำงานของ extrintic pathway ของการจับลิ่มของเลือด ใช้ตรวจดูว่าเลือดสามารถจับลิ่มได้ง่ายเพียงใด สามารถแปลผลไปถึงระดับยาวาร์ฟาริน (ยาต้านการจับลิ่มของเลือด) การทำงานองตับ ระดับวิตามินเค เป็นต้น
อัตราส่วนมาตรฐานนานาชาติ
ค่าของระยะเวลาโปรทรอมบินในคนปกติจะแตกต่างกันไปขึ้นกับระบบที่ใช้ในการวัด จึงมีการนำอัตราส่วนมาตรฐานกลางนานาชาติ (international normalized ratio) หรือ INR มาใช้
สนามกีฬาซานมารีโน
สนามกีฬาซานมารีโน (San Marino Stadium) มีชื่อเดิมว่า สนามกีฬาโอลิมปิกแซร์ราวัลเล (Stadio Olimpico di Serravalle) เป็นสนามกีฬาอเนกประสงค์ที่ตั้งอยู่ที่แซร์ราวัลเลในประเทศซานมารีโน เปิดใช้งานใน ค.ศ. 1969 ส่วนใหญ่มักใช้จัดการแข่งขันฟุตบอล โดยเป็นสนามกีฬาแห่งชาติของฟุตบอลทีมชาติซานมารีโน และยังใช้จัดการแข่งขันนัดชิงชนะเลิศของโกปปาติตาโน สนามกีฬาแห่งนี้ติดตั้งเก้าอี้ครบทุกที่นั่งและจุคนได้ 6,664 ที่นั่ง
สนามแห่งนี้เคยใช้จัดการแข่งขันระหว่างประเทศอย่างเป็นทางการครั้งแรกของซานมาริโน ในนัดที่พวกเขาพบกับสวิตเซอร์แลนด์ ในเดือนพฟศจิกายน ค.ศ. 1990 โดยซานมาริโนพ่ายแพ้ด้วยคะแนน 4–0 สนามแห่งนี้เคยมีความจุสูงสุดในการแข่งขันฟุตบอลชิงแชมป์แห่งชาติยุโรป 2008 รอบคัดเลือก ที่พวกเขาแพ้ให้กับทีมชาติเยอรมนี 13–0 โดยมีผู้ชน 5,019 คนเป็นเจ้าภาพจัดการแข่งขันใน และยังเป็นเจ้าภาพจัดการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 อีกด้วย